gl en fr gl pt id gl pt gl gl gl gl gl gl gl gl gl gl gl gl gl gl gl gl gl gl gl gl pt gl gl gl gl gl gl gl gl gl gl gl nl gl gl gl gl gl gl gl gl gl gl gl gl gl tr gl gl fr gl es es en en gl pt gl gl gl gl gl gl gl
O PSOE presenta unha Proposición de Lei para reforzar a protección de menores en casos de violencia de xénero – Agamme
Asociación galega contra o maltrato a menores
VII Xornadas sobre o maltrato á infancia e á adolescencia
O PSOE presenta unha Proposición de Lei para reforzar a protección de menores en casos de violencia de xénero
O Partido Socialista Obreiro Español vén de presentar no Congreso, o pasado 4 de xuño, unha Proposición de Lei para reforzar a protección dos e das menores fronte aos delitos de violencia de xénero. A iniciativa, elaborada en colaboración de distintas asociacións feministas, prodúcese, en palabras da portavoz socialista Soraya Rodríguez, nunha “situación gravísima de terrorismo machista, na que lamentabelmente asistimos a un número crecente de mulleres asasinadas” e diríxese, nomeadamente, a evitar “algúns casos dramáticos que finalizaron co asasinato de menores a mans dos seus proxenitores en procedementos de separación, nulidade ou divorcio dentro dunha situación de violencia de xénero”.
Os fillos e fillas das familias nas que se sofre a violencia de xénero están expostos aos danos e riscos que padecen as súas nais e, a pesar das previsións legais, os fillos e fillas, tantas veces no epicentro do fenómeno da violencia de xénero, sofren directamente o seu impacto.
“España conta cunha Lei das máis avanzadas da nosa contorna, a Lei integral contra a violencia de xénero, que protexe tamén aos menores fillos das vítimas”, afirmou Soraya Rodríguez. Mais á vista dos datos alarmantes de mulleres asasinadas e do entorno de violencia no que se atopan moitas persoas menores, “quixemos desenvolver determinados aspectos da Lei para reforzar o noso ordenamento xurídico co obxectivo de dar unha mellor resposta a esta situación de risco que poden sufrir os fillos e fillas das vítimas de violencia de xénero”.
Efectivamente, no Estado español existe un marco legal que tutela penalmente o interese e a seguridade dos fillos e fillas menores que padecen a violencia de xénero no seu núcleo familiar. Pero a casuística soborda case sempre a previsión do marco legal, que por esa razón merece ser reforzado e ampliado, a xuízo das portavoces socialistas.
Garda e custodia e réxime de visitas
Para isto, o Grupo Socialista propón a modificación de varios artigos do Código Civil, da Lei de Enxuizamento Criminal, da Lei Orgánica do Poder Xudicial e do Código Penal. Entre outras cuestións estabelece que os xuíces poidan suspender a garda e custodia e o réxime de visitas dos fillos e as fillas cos pais imputados ou inmersos nun procedemento penal por violencia de xénero. De feito se nun proceso de separación, nulidade ou divorcio detéctanse indicios suficientes e racionais de que poida estar en presenza dunha situación de violencia de xénero, aínda que non se iniciase o procedemento por parte da vítima, poderase adoptar esta suspensión cautelar, ou en caso contrario, razoar por que entende que non hai risco para o menor.
Asimesmo, proponse que o quebrantamento das condenas dos maltratadores, das medidas de seguridade e das medidas cautelares, sexan coñecidas polos xulgados de violencia de xénero xa que, “vimos desgrazadamente como en situacións de quebrantamento destas medidas de seguridade, destas penas de condena, producíronse asasinatos, e estas situacións supoñen un enorme risco para a vida e integridade da vítima”.
Igualmente, o Partido Socialista pretende estabelecer que os delitos de violencia de xénero non estean circunscritos á “proba diabólica” do ánimo de dominio do maltratador á vítima, posto que isto “produce unha clara indefensión para as vítimas”, xa que se non son capaces de probar esa situación de dominio co que “o delito queda nunha simple falta e estariamos a desprotexer a vítima e tamén os menores”.
A portavoz socialista mostrou o “enorme convencemento de que temos que seguir o camiño da Lei integral contra a violencia de xénero, non apartarnos dela como tenta facer o Goberno co anteproxecto de reforma do Código Penal, que supón un retroceso moi claro na resposta penal que até agora viñemos dando”, denunciou. “Aí non se pode dar un só paso atrás, un só recorte”, engadiu.
O PSOE presenta unha Proposición de Lei para reforzar a protección de menores en casos de violencia de xénero
admin 13th Xuño 2013 Xeral
← AGAMME presenta alegacións contra o decreto dos comedores escolares
“O 90% dos abusos sexuais prodúcese na contorna familiar” →
Últimas novas e actividades
AGAMME pide ao goberno que condee a actuación de Marrocos e que investigue presuntos delitos de homicidio imprudente e omisión do deber de socorro.
Escrito presentado por AGAMME no día de onte, 28 de xuño, perante o goberno central. TEXTO EN GALEGO Ante […]
AGAMME reitera perante á Ministra de Xustiza o seu apoio ao indulto para María Salmerón
Esta mañá AGAMME dirixiuse ao Ministerio de Xustiza para reiterar o seu apoio á petición de indulto de María […]
AGAMME solicita ao goberno que conceda o indulto a María Salmerón
No día de hoxe, AGAMME fixo chegar ao goberno, ao Defensor do Pobo e á Fiscalía Xeral do estado un escrito no […]
Declaración de AGAMME sobre o cumprimento de Dereitos de Infancia no conflito de Ucraína
DECLARACIÓN SOBRE O ESTADO DE CUMPRIMENTO DE DDHH NO CONFLITO ARMADO EN UCRANIA Dende AGAMME, Asociación […]
O movemento feminista galego diríxese a organismos autonómicos, estatais e internacionais para esixir o cumprimento de DDHH no Sahara Occidental e a liberación de Sultana Khaya do arresto domiciliario
No día de hoxe, luns 13 de decembro de 2021, un total de 33 entidades pertencentes ao movemento feminista […]
Mulheres Nacionalistas galegas en AGAMME solicita ao goberno que conceda o indulto a María Salmerón
María Ramos Pereira en AGAMME solicita ao goberno que conceda o indulto a María Salmerón
Luz Darriba en AGAMME subscribe a Declaración do Movemento Femista en apoio á activista saharaui Sultana Khaya
VII Xornadas de AGAMME. Ludopatía en infancia e adolescencia (2ª parte). – Agamme en DOS VIDEOXOGOS ÁS APOSTAS DEPORTIVAS. Antonio Rial Boubeta.
Mulheres Nacionalistas Galegas en Coordinador parental: escrito ao Presidente do Parlamento de Galiza
Mulheres Nacionalistas Galegas en Coordinador parental: escrito ao Presidente do Parlamento de Galiza
Histórico Seleccionar mes Xuño 2022  (1) Maio 2022  (1) Abril 2022  (1) Marzo 2022  (1) Decembro 2021  (2) Novembro 2021  (2) Outubro 2021  (1) Abril 2021  (2) Marzo 2021  (1) Xaneiro 2021  (1) Xullo 2020  (1) Abril 2020  (1) Marzo 2020  (4) Febreiro 2020  (3) Xaneiro 2020  (5) Decembro 2019  (1) Novembro 2019  (3) Outubro 2019  (2) Xullo 2019  (1) Maio 2019  (3) Marzo 2019  (3) Febreiro 2019  (1) Xaneiro 2019  (9) Novembro 2018  (2) Agosto 2018  (2) Maio 2018  (1) Abril 2018  (1) Marzo 2018  (1) Xaneiro 2018  (1) Decembro 2017  (3) Novembro 2017  (6) Outubro 2017  (2) Setembro 2017  (4) Agosto 2017  (6) Xullo 2017  (3) Xuño 2017  (2) Maio 2017  (6) Abril 2017  (4) Marzo 2017  (2) Febreiro 2017  (1) Xaneiro 2017  (2) Decembro 2016  (3) Novembro 2016  (5) Outubro 2016  (5) Xuño 2016  (6) Maio 2016  (5) Abril 2016  (3) Marzo 2016  (3) Febreiro 2016  (10) Decembro 2015  (2) Novembro 2015  (5) Outubro 2015  (2) Setembro 2015  (5) Agosto 2015  (7) Xullo 2015  (2) Xuño 2015  (6) Maio 2015  (6) Abril 2015  (13) Marzo 2015  (7) Febreiro 2015  (7) Xaneiro 2015  (1) Decembro 2014  (3) Novembro 2014  (3) Outubro 2014  (1) Setembro 2014  (5) Agosto 2014  (1) Xuño 2014  (4) Maio 2014  (9) Xaneiro 2014  (2) Novembro 2013  (2) Xullo 2013  (2) Xuño 2013  (2) Maio 2013  (1) Xaneiro 2013  (11) Maio 2012  (2) Abril 2012  (1) Novembro 2011  (1) Outubro 2011  (3)
Copyright © 2022 Agamme. Powered by WordPress. Theme: Spacious by ThemeGrill.
VII Xornadas sobre o maltrato á infancia e á adolescencia
IV Xornadas sobre maltrato á infancia e á adolescencia
V Xornadas sobre maltrato á infancia e á adolescencia